PLANINSKO DRUŠTVO CELJE MATICA                                                                            Celje,  9. 3. 2010

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358 

SPEČI VELIKAN NAD OGULINOM 

KLEK,  1181 m, 

V SOBOTO,  20. MARCA 2010 

LE MALOKDO JE KDAJ SLIŠAL ZA KLEK V KARAVANKAH, 

AKORAVNO NJEGOVA SOSEDA NI NOBENA DRUGA KOT SLOVEČA NARCISNA GOLICA, 

BREZ DVOMA PA VSAKDO POZNA VELIKI KLEK V VISOKIH TURAH 

PA TUDI KLEK NAD OGULINOM ONSTRAN KOLPE JE NAVZOČ VSAJ V NAŠI PODZAVESTI. 

ČETUDI JE SLEDNJI OD VSEH TREH KLEKOV NAJMANJŠI, 

GA VIDIMO TUDI IZ NAŠIH HRIBOV IN SPOZNAMO PO 200 metrov VISOKI KAMNITI GLAVI. 

KLEK V OZADJU OGULINSKE TRDNJAVE JE LETA 1689 PRVI UPODOBIL Janez Vajkard Valvazor. 

FRANCOSKI IDRIJČAN Baltazar Hacquet JE 1782. ISKAL REDKO CVETJE V NJEGOVIH STENAH 

IN SKORAJ STOLETJE ZA NJIM JE 1877. PRITEGNIL TUDI TRŽAŠKEGA DIJAKA Julija Kugyja. 

KO SE JE POLETI 1874. NANJ POVZPEL dr Johannes Frischauf, 

GA JE GORA TAKO OČARALA, DA JE ŠE TISTO LETO 

SOSEDOM POMAGAL USTANOVITI HPD, HRVAŠKO PLANINSKO DRUŠTVO, S KLEKOM V GRBU. 

SKUPAJ Z Jožetom Kodretom IN Tomažem Polakom VAS VABIMO 

NA PONOVEN OBISK KAMNITNIKA V VELIKI KAPELI V UPANJU NA PRIJAZEN SPREJEM. 

Z VELJAVNO OSEBNO IZKAZNICO ALI POTNIM LISTOM ODPOTUJEMO OB PETIH, 5:00, 

V NAROČENEM AVTOBUSU IZPRED PARKIRNE STAVBE OB LJUBLJANSKI CESTI V CELJU. 

DRŽAVNO MEJO PREVOZIMO V DOBOVCU PRI ROGATCU. 

PO AVTOMOBILSKIH CESTAH ZDRVIMO MIMO ZAGREBA IN KARLOVCA, 

OD RAZCEPA PRI BOSILJEVEM PA PO REŠKEM KRAKU DO IZHODIŠČA V VRBOVSKEM, 475 m. 

SESTOPIMO NA ŽELEZNIŠKO POSTAJO VRBOVSKO OB REKI DOBRI. 

KOT DESNI PRITOK SE VANJO V BLIŽINI IZLIVA KAMAČNIK, okoli 400 m, 

KI SE PREBIJE SKOZI 3,2 km DOLGO SOTESKO IZ VSAJ 95 metrov GLOBOKEGA IZVIRA, 410 m. 

PO SOTESKI, NAD KATERO SE PNETA MOSTOVA AVTOMOBILSKE CESTE ZAGREB REKA, 

PELJE K IZVIRU POT IN PO NJEJ SE VRNEMO DO LESENE BRVI PROTI BIJELI KOSI IN KLEKU. 

BRŽČAS IZPUSTIMO OVINEK ČEZ BIJELO KOSO, 1289 m, 

IN HODIMO POD CRNO KOSO, DOKLER SE NA DEPOJU POTI SPET NE SNIDEJO. 

NA KOBILJAKU, 953 m, SE Z LEVE PRIDRUŽI POT IZ VITUNJA 

IN NATO DRUŽNO NADALJUJE ČEZ OPALJENI VRH, 954 m, PROTI KLEČICAM, 1062 m. 

POVZPNEMO SE NA NOGE LEŽEČEGA VELIKANA. TAKO BLIZU SMO, ODCEP PA JE KRATEK! 

NASLEDNJI ODCEP V LEVO PRIPELJE PO NADELANI POTI NA SAM KLEK, 1181 m. 

ŠELE PO SESTOPU Z VRHA 

SE ODDAHNEMO IN OKREPČAMO V PLANINSKEM DOMU NA KLEKU, 1000 m. 

SVOJO 8 ur DOLGO POT ZLAHKA TUDI BREZ METLE SKLENEMO V BJELSKEM, 625 m, 

KJER SE SOOČIMO Z OBEMA VISIBABAMA, DEDOM IN BABO, 

PREDEN NAS VOZNIK PO RUDOLFINI ODPELJE V 12 km ODDALJENI OGULIN, 323 m. 

ŠE JE ČAS, DA POKUKAMO V 50 metrov GLOBOK DŽULIN PONOR REKE DOBRE. 

PRED 500 leti JE VANJ SKOČILA Džula Frankopanska, PRED KAKŠNIM LETOM PA DVA MATURANTA..

OGULIN IMA PRIKLJUČEK NA AVTOMOBILSKO CESTO ZAGREB SPLIT. 

IZ BOSILJEVA SE VRAČAMO PO ŽE ZNANIH CESTAH, DOMA PA BOMO OKOLI 22. ure. 

KER ZIMA NA KLEKU ŠE NI POKLEKNILA, JE POMEMBNA ZLASTI DOBRA OBUTEV. 

ČE BO SNEGA PREVEČ, SE BOMO PO OGLEDU KAMAČNIKA POVZPELI NA KLEK IZ VITUNJA! 

ZA IZLET SE PRIJAVIMO V DRUŠTVENI PISARNI, ZA PREVOZ PA PRISPEVAMO 21,00 evrov. 

DOBER DAN NA KLEKU!

Tone Primožič

